Sauðfjárrækt á Íslandi - Nýtt grundvallarrit Komin er út hjá Uppheimum , í samstarfi við Landbúnaðarháskóla Íslands , bókin Sauðfjárrækt á Íslandi . Rit þetta markar tímamót , því þrátt fyrir að fjárbúskapur eigi sér langa sögu sem mikilvæg atvinnugrein , er það ekki fyrr en með þessari bók að gefið er út alhliða fræðslurit um sauðfjárrækt á Íslandi . Bókin er 300 blaðsíður . Bókin nýtist bæði starfandi bændum og öðru áhugafólki um sauðfé , sem og nemendum í búfræði , búvísindum og á námskeiðum um sauðfjárrækt . Bókin er fróðleiksbrunnur öllum þeim sem áhuga hafa á atvinnusögu Íslands og tengslum sauðfjár við íslenska menningu . Ritið er aðgengilegt og prýtt fjölda ljós - og skýringarmynda . Höfundar bókarinnar eru : Árni Brynjar Bragason , Bjarni Diðrik Sigurðsson , Emma Eyþórsdóttir , Eyjólfur Kristinn Örnólfsson , Guðmundur Hallgrímsson , Jóhannes Sveinbjörnsson , Jón Viðar Jónmundsson , Ólafur R. Dýrmundsson , Sigurður Þór Guðmundsson og Svanur Guðmundsson . Ragnhildur Sigurðardóttir ritstýrði .